Diari Oficial de la Generalitat Valenciana


Sumari del DOGV 6408, del 30-11-2010 (2010/12095)

DECRET 196/2010, de 26 de novembre, del Consell, pel qual s'autoritza la implantació d'ensenyaments universitaris oficials de doctorat en la Universitat Politècnica de València.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6408

Data del DOGV
:   30-11-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/12053


Data del document
:   26-11-2010

Organisme emissor
:   Conselleria d'Educació

Tipus de document
:   Decret

Descriptors 

:   * centre d'ensenyament
    * ensenyament superior
    * universitat
    * legislació

DECRET 196/2010, de 26 de novembre, del Consell, pel qual s'autoritza la implantació d'ensenyaments universitaris oficials de doctorat en la Universitat Politècnica de València. [2010/12274]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i, en l'article 35, disposa que per a impartir estes ensenyances oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la Comunitat Autònoma, segons el que disposa la seua legislación, i obtindre la verificació del Consell d'Universitats de que l'oportú pla d'estudis s'ajusta a les directrius i condicions establides pel Govern.  
D'una altra banda, la Resolució de 29 de desembre de 2008, de la Direcció General d'Universitats, del Ministeri de Ciència i Innovació, establix el procediment per a la verificació d'ensenyances oficials de doctorat.  
La Universitat Politècnica de València ha sol·licitat autorització per a impartir, a partir del curs 2009-2010, els ensenyaments universitaris oficials de doctorat que s'indiquen en l'annex del present decret.  
Consta en l'expedient l'informe del Consell Social de la Universitat Politècnica de València i la proposta del Consell de Govern.  
El Consell Valencià d'Universitats i de Formació Superior va ser informat sobre la proposta d'implantació de les ensenyances en la reunió de 31 de març de 2010.  
El Consell d'Universitats ha verificat els plans d'estudi dels ensenyaments universitaris oficials de doctorat que s'indiquen en l'annex del present decret.   
Per tot això, de conformitat amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; la Resolució de 29 de desembre de 2008, de la Direcció General d'Universitats, del Ministeri de Ciència i Innovació; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 26 de novembre de 2010,  
DECRETE  
Article 1. Autorització d'ensenyances  
S'autoritza a la Universitat Politècnica de València per a implantar, en el curs 2009-2010, els ensenyaments universitaris oficials de doctorat que s'indiquen en l'annex del present decret.  
Article 2. Inscripció en el registre i els seus efectes  
De la present autorització s'informarà el Ministeri d'Educació, per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 3. Expedició del títol  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.   
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 26 de novembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
Doctorats per la Universitat Politècnica de València en:  
1. Administració i Direcció d'Empreses.  
2. Arquitectura, Edificació, Urbanística i Paisatge.  
3. Art: Producció i Investigació.  
4. Automàtica, Robòtica i Informàtica Industrial.  
5. Biotecnologia.  
6. Ciència i Restauració del Patrimoni Històric-artístic.  
7. Ciència, Tecnologia i Gestió Alimentària.  
8. Ciència i Tecnologia de la Producció Animal.  
9. Disseny, Fabricació i Gestió de Projectes Industrials.  
10. Economia Agroalimentària i del Medi Ambient.  
11. Indústries Culturals i de la Comunicació.  
12. Informàtica.  
13. Enginyeria Civil i Urbanisme.  
14. Enginyeria de la Construcció.  
15. Enginyeria de l'Aigua i Mediambiental.  
16. Enginyeria Electrònica.  
17. Enginyeria Tèxtil.  
18. Enginyeria i Producció Industrial.  
19. Llengües i Tecnologia.  
20. Materials i Sistemes Sensors en Aplicacions Tecnològiques.  
21. Música.  
22. Recursos i Tecnologies Agrícoles.  
23. Sistemes Propulsius en Mitjans de Transport.  
24. Tecnologies per a la Salut i el Benestar.  
25. Telecomunicació.  
Doctorats interuniversitaris, per les universitats que s'especifiquen en cada un, en:  
26. Estadística i Optimització per la Universitat Politècnica de València i la Universitat de València-Estudi General.  
27. Matemàtiques per la Universitat Politècnica de València i la Universitat de València-Estudi General.  
28. Química Sostenible per la Universitat de Castella-La Manxa, Universitat Complutense de Madrid, Universitat d'Extremadura, Universitat de les Illes Balears, Universitat Jaume I de Castelló, Universitat Politècnica de València, Universitat Pública de Navarra i Universitat de València-Estudi General.